section_heading: Europska Formula 3
paragraph_text: Godine 2015. prelazi u Europsku Formulu 3. Potpisuje za momčad Carlin, a momčadski kolege su mu Callum Ilott i Tatiana Calderón. Prvu pobjedu odnosi na drugoj utrci prve runde u Silverstoneu, ispred drugoplasiranog debitanta Charlesa Leclerca i trećeplasiranog Antonija Giovinazzija. Do kraja sezona osvojio je još dva postolja na stazama Spa-Francorchamps i Norisring, te s 203 boda osvojio šesto mjesto u ukupnom poretku. Sljedeće 2016. prelazi u momčad Hitech Grand Prix. S dvije pobjede na stazama Pau i Spa-Francorchamps te 264 osvojena boda, zauzima treće mjesto u ukupnom poretku iza Maximiliana Günthera i prvaka Lancea Strolla.